Държавен вестник, бр. 97, 2012 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  97
редовно атестиране. Като краен резултат се под­
писват годишни лични оценки за индивидуалното 
изпълнение от всички оценени служители в ад­
министрацията и заповеди за повишаване в ранг. 
Според интервюираните експерти досега не е 
имало потребност от специализирано обучение и 
не са организирани такива на персонала с функции 
по хидромелиорации, тъй като те имат необхо­
димата квалификация за заемане на съответните 
длъжности. Обучения се провеждат при промяна 
в нормативната уредба и по ЗУТ и по теми във 
връзка с проекти, финансирани със средства на ЕС. 
Оценка на вътрешната организация на работа 
и материално-техническата осигуреност
Вътрешни правила и процедури
С приемането на новия Устройствен правилник 
на МЗХ (ПМС № 265 от 10.11.2009 г.) се оптимизи­
ра структурата и числеността на административните 
звена в министерството, прецизират се техните 
функционални характеристики и се избягват дубли­
ращи функции. Функциите на административните 
звена са основно преразгледани, систематизирани 
и по-добре дефинирани. Устройственият пра­
вилник урежда както функциите, структурата и 
числеността, така и организацията на работата на 
министерството. Закрита е Изпълнителна агенция 
по хидромелиорация с цел оптимизиране на хид­
ромелиоративните дейности.
Министерството е приело редица правила, които 
регламентират различни аспекти от организацията 
на работата, например:
Правила за управление на човешките ресур­
си – подборът и назначаването на персонала се 
осъществява след провеждане на конкурс съобразно 
утвърдените образователни и квалификационни 
изисквания за съответната длъжност. Има утвър­
дени длъжностни характеристики с изисквания 
за знания, умения и опит за заеманата длъжност.
Правила за достъп до активите и информа­
ция – достъпът до всякакъв вид информация в 
електронен вид е подробно описан във Вътрешни 
правила за правата и задълженията на потребите­
лите на компютърната и информационната среда 
в МЗХ, утвърдени от министъра на земеделието 
и храните.
Правила за документиране на всички операции 
и действия, свързани с дейността на организация­
та – с вътрешни правила са въведени процедури 
за архивиране, съхраняване, ред за достъп и полз­
ване на създадените документи, както и политика 
по сигурността на информацията, включително 
физическия достъп до активи и информация. 
Процедурите за документиране на управленските 
и организационните процеси са регламентирани 
с Наредбата за документооборота.
Отделно и подробно са разписани съгласува­
ността и оперативността по дейности, които се 
отнасят до две или повече административни звена, 
като е определен редът за обща координация, 
субординация, взаимна информираност и контрол 
по изпълнението – нещо, което не се прави във 
всички анализирани институции.
Като слабост се отчита тежката бюрократична 
процедура при взаимодействие между звената въ­
тре в министерството, което забавя реакциите при 
необходимост от спешни действия. Спецификата на 
работата на дирекция „Хидромелиорации“ е такава, 
че вземането на важни решения за сигурността 
на съоръженията, за инвестиции, за промяна на 
различни технологични процеси изискват вземане 
на бързи решения, а при тази схема на работа и 
процедура за вземане на решения нещата стават 
бавно и понякога взетото решение вече не е ак­
туално. Например при аварийна ситуация, ако се 
налага решение за финансов разход, пренасочване 
на човешки и материални ресурси, то трябва да се 
съгласува със съответните дирекции, в които пък 
не се проявява разбиране поради неразбиране на 
спецификата на дейността. Например, „ако трябва 
да се отиде на обект с аварийна ситуация (язовир, 
дига, др.), заповед за командировка се получава най-
рано след 2 – 3 дни, а това е спешна ситуация и 
този срок е неприемлив“.
Това до голяма степен се дължи на обща слабост 
в организационната структура на институциите в 
държавната администрация, по-специално изис­
кванията на Наредбата за прилагане на Единния 
класификатор на длъжностите в администрацията, 
съгласно която минималната численост, определена 
като условие за създаване на вътрешни звена, е 
изключително ниска. Това създава предпоставки за 
необосновано „стръмна“ организационна структура 
и бюрократизиране на системата, като резултатът е 
именно забавяне на реакциите при взаимоотноше­
нията вътре в администрациите, тежки управленски 
и работни процеси, незадоволителна координация 
и понижена ефективност и ефикасност.
В този контекст решение би могло да се тър­
си в промени във вътрешната организация, като 
например се определят въпроси, които се класи­
фицират като спешни и следва да се ползват с 
приоритет, в случая – по отношение управление 
на хидромелиорациите. 
По отношение на документите, свързани с уп­
ражняване на функциите на МЗХ по управление 
на хидромелиоративния фонд, министерството не 
е приело необходимите документи за осигуряване 
на ефективно и ефикасно управление на този фонд. 
През годините дейностите са били извършвани без 
наличие на ясна и целенасочена политика в тази 
област. МЗХ не е успяло да приеме Стратегия за 
управление и развитие на хидромелиоративния 
фонд. Липсата на такава стратегия се отразява 
неблагоприятно на планирането и на оперативна­
та работа на служителите, занимаващи се с тези 
дейности. Последното преброяване на изградените 
и годни за напояване поливни площи в България 
е извършено през 1999 г. и получените данни са 
утвърдени с постановление на Министерския съвет 
от 20 юли 2000 г. Не е приета Методика за опре­
деляне на цените за водоползване за напояване, 
което до голяма степен затруднява дейностите и 
създава предпоставки за междуведомствени про­
блеми. В отчета на МЗХ за постигане на целите 
за 2009 г. се отчита също твърде незадоволително 
ниво на постигане на целите по отношение на 
дейности, свързани с предпазване от вредното 
въздействие на водите.
Материално-техническа и информационна оси­
гуреност
Техническата и информационната осигуреност 
в Министерството на земеделието и храните е на 
много добро равнище. Компютърната техника 
включва принтери, монитори, настолни и прено­